Greek Legal Document

Category: 327

Content:
22. ΒΑΣΙΛΙΚΟΝ ΔΙΑΤΑΓΜΑ υπ' αριθ. 199 της 9/24 Απρ. 1964 (ΦΕΚ Α' 66) Περί αναθέσεως εις τον Υπουργόν Βορείου Ελλάδος της αρμοδιότητος επί θεμάτων ιδρύσεως ή επεκτάσεως βιομηχανιών και βιοτεχνιών. Έχοντες υπ' όψει: 1.Τας διατάξεις της παρ. 1 του άρθρ. 7 του υπ' αριθ. 4256/62 Ν.Δ/τος "περί ιδρύσεως και επεκτάσεως βιομηχανιών και βιοτεχνιών και άλλων τινων διατάξεων". 2.Την από 11 Δεκ. 1963 σύμφωνον γνώμην του παρά τω Υπουργείω Βιομηχανίας Συμβουλίου Βιομηχανίας και Βιοτεχνίας. 3.Την υπ' αριθ. 836/1963 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, των Εσωτερικών και της Βιομηχανίας Υπουργών, απεφασίσαμεν και διατάσσομεν. Άρθρον μόνον.-Εφ' εξής ο Υπουργός Βορείου Ελλάδος καθίσταται αρμόδιος δια την χορήγησιν της κατά τας κειμένας διατάξεις απαιτουμένης αδείας σκοπιμότητος προς ίδρυσιν ή επέκτασιν εις την Βόρειον Ελλάδα και των κάτωθι Βιομηχανιών και βιοτεχνιών, πλέον των διαλαμβανομένων εις το υπ' αριθ. 416/21.7.1963 Β.Δ/μα "περί καθορισμού των επιχειρήσεων δια την ίδρυσιν ή επέκτασιν των οποίων θα χορηγώσι την άδειαν σκοπιμότητος ο Υπουργός Βορείου Ελλάδος ή οι κατά τόπους Νομάρχαι" και μη εμπιπτουσών εις την αρμοδιότητα του οικείου Νομάρχου, λόγω μεγέθους. 1.Πλεκτηρίων εν γένει. 2.Στριπτηρίων. 3.Ψυγείων. 4.Παραγωγής δεψικών εκχυλισμάτων. 5.Παραγωγής προϊόντων εξ ελαστικού (πλην επισώτρων και αεροθαλάμων αυτοκινήτων). 6.Παραγωγής ναφθαλίνης. Σελ. 80,24(α) 262-026 7.Φαρμακευτικών προϊόντων. 8.Λεβητοποιίας. 9.Φαγεντιανών και ειδών εκ πορσελάνης. 10.Βυρσοδεψίας. 11.Παραγωγής χάρτου εκ χαρτομάζης. 12.Κατασκευής κόντρα πλακέ και καπλαμάδων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους αυτούς επί του Συντονισμού, Εσωτερικών και Βιομηχανίας Υπουργούς αναθέτομεν την δημοσίευσιν και εκτέλεσιν του παρόντος. - 482 13.Γ.α.22 Προστασία και Κίνητρα Ιδιωτικών Επενδύσεων